SHULE YA SEKONDARI MUYAMA,

 S.L.P 199,

 **BUHIGWE**.

 SIMU: 0765326531

 28/12/2020.

### Kumb. Na. MUSS.AD/2020/021

Ndugu:………………………………………………………………….

S.L.P 443,

**BUHIGWE**.

**YAH: MAELEKEZO YA KUIJIUNGA NA SHULE YA SEKONDARI MUYAMA MWAKA 2021.**

1. **UTANGULIZI**

Ninafurahi kukuarifu kwamba umechaguliwa kujiunga na kidato cha kwanza katika shule hii mwaka **2021**. Shule ya sekondari Muyama ni shule ya kutwa. Ina mchepuo mchanganyiko na inafundisha masomo ya Sanaa na Sayansi. Shule yetu inapokea wanafunzi wa jinsi zote. Jumuiya ya shule inakukaribisha sana ili uje upate elimu kwa ajili ya ustawi wako na Taifa kwa ujumla. Ukiwa shuleni utapaswa kupanda na kuutunza mti mmoja (Cyprus species) ili kulinda mazingira ya shule na kupunguza hewa chafu (greenhouse gases) zinazosababisha mabadiliko ya hali ya hewa.

1. **MAHITAJI MUHIMU YA KUZINGATIA**
* **Sare za Shule (wavulana).**

**Suruali** **2**: moja ni ya **kijani** na nyingine moja ni ya **zambarau**. (**USHONAJI**: *Suruali iwe na marinda mawili mbele, turn up, mifuko mitatu; miwili pembeni na mmoja nyuma na siyo ya kubandika. Modo na suruali yoyote itakayoshonwa kinyume na maelekezo haya haikubaliki*), **Shati** mbili nyeupe na iwe yenye mikono mifupi na mfuko mmoja, **Viatu** vyeusi vya ngozi vyenye visigino vifupi **(yebo yebo haziruhusiwi kuvaliwa shuleni),** **Mkanda** mweusi wa suruali wa ngozi na si vinginevyo, **Sweta** rangi ya kijani kibichi na **Soksi** nyeusi jozi mbili.

* **Sare za Shule (wasichana)**

 **Sketi** **2 kitambaa cha suti**: moja ni ya **kijani** na nyingine moja ni ya **zambarau***.(* **USHONAJI:** *Sketi iwe ndefu kufikia jicho la mguu, lindaboksi mbele na nyuma. Sketi hizi zitakaguliwa kabla mwanafunzi hajapokelewa),* **Viatu** vyeusi vya ngozi vyenye visigino vifupi (**yebo yebo haziruhusiwi kuvaliwa shuleni**), **Shati** mbili nyeupe mikono mifupi na mfuko mmoja, **Soksi** nyeupe jozi mbili na **Sweta** rangi ya kijani kibichi.

* **Taaluma**

**Daftali** za kutosha kwa masomo kumi na mmoja (11), **Kalamu** za bluu/nyeusi pamoja na penseli za kutosha, **Begi** la madaftali, **Mkebe** wa hesabu (Mathematical set), **Rula** futi moja (sm 30) kiti na meza.

* **Michezo**

**T-shirt** rangi ya njano, **traksuti** ya blue, **Bukta** ya blue na **Raba** za michezo.

**NB:** Vifaa vya **taaluma na michezo** vinafanana kwa jinsi zote.

 **3.0 TAREHE YA KURIPOTI SHULENI**

 Unatakiwa kuripoti shuleni tarehe **04 Januari 2021** saa mbili kamili asubuhi.

Asante sana na ninakutakia maandalizi mema.

**…………………..**

**Mashaka M. Mabindo**

**KAIMU MKUU WA SHULE**

1. **AHADI ZA SHULE**

##### Ahadi na Utii kwa Sheria za Shule

Mimi …………………………………………

Naahidi kwamba nitafuata na kutii sheria, kanuni, taratibu na maelekezo yote kwa muda wote nitakaokuwa ninasoma katika shule hii, na ninatambua kuwa sheria za shule zinaelekeza ni marufuku kufanya yafuatayo;

1. Kuanzisha/kushiriki kwenye migomo, fujo, au ukaidi wa aina yoyote,
2. Kuharibu kwa makusudi mali ya umma, picha za viongozi wa chama na serikali na bendera ya Taifa,
3. Kuiba,
4. Kuwa mwasherati, kupata au kutoa mimba (kwa msichana) na kusababisha mimba (kwa mvulana),
5. Kutumia kileo au pombe ya aina yoyote,
6. Kutumia madawa ya kulevya mfano sigara au bangi,
7. Kupatikana na makosa ya jinai,
8. Kupigana au kutoa lugha chafu,
9. Kutoroka au kutohudhuria shuleni bila kutoa taarifa na kwamba taarifa za ugonjwa au kutohudhuria kwangu zitaletwa na mzazi/mlezi wangu mwenyewe,
10. Kwenda nje ya shule wakati wa masomo bila ruhusa ya mwalimu.
11. Kuoa ua kuolewa
12. Kuchelewa kufika shuleni kwa muda uliopangwa na kuwa nje ya darasa wakati wa vipindi
13. Kuacha kuuhudumia mti ambao sheria inanitaka niutunze.
14. Kumiliki simu
15. Kutumia simu bila kibali cha mkuu wa shule.

**Natambua kuwa nitakapoenda kinyume na sheria hizo nitastahili kupewa na kutumikia miongoni mwa adhabu zifuatazo;**

1. Kuchapwa viboko visivyozidi vinne kwa kila kosa nitakalokuwa nimetenda.

(i) Matakoni kwa wavulana ( kwa kulala chini).

(ii) Mikononi wasichana ( kwa kunyoosha mikono bila kukwepesha).

1. Kufanya kazi ngumu, mfano kutengeneza barabara, kuchimba mashimo ya takataka, kuchimba visiki, kufyeka au kupewa shamba la kulima na kulitunza kwa muda utakaopangwa.
2. Kupewa onyo kali kwa maandishi
3. Kusimamishwa masomo kwa muda wa siku 21
4. Kuagizwa kumleta mzazi/mlezi shuleni ili kujadili mwenendo wangu.
5. Kunyang’anywa kitu kisichoruhusiwa shuleni mfano simu, bangili, heleni, kofia n.k na kwamba hakitarudishwa tena katika umiliki wangu.
6. Kufidia gharama endapo patakuwa na uharibifu wa mali za umma uliosababishwa na utovu wa nidhamu.
7. **MAKOSA YANAKAYOMFANYA MWANAFUNZI AFUKUZWE SHULE MOJA KWA MOJA NI;**
8. Kuoa ua kuolewa,
9. Kupata au kutoa mimba (kwa msichana) au kusababisha mimba (kwa mvulana),
10. Kuanzisha/kuhamasisha/kushiriki kwenye mgomo, fujo, au ukaidi wa aina yoyote,
11. Kuharibu kwa makusudi mali ya umma, picha za viongozi wa chama na serikali na bendera ya taifa,
12. Kuiba na
13. Kutumia madawa ya kulevya.

**NB**; Gharama za chakula, kuja shuleni na kurudi nyumbani ni juu ya mzazi/mlezi wako.

 Ufafanuzi wa sheria hizi utaupata shuleni.

**JINA…..……………………………….. JINA…….……………………………………….**

**SAHIHI YA MWANAFUNZI………………………………….. SAHIHI YA MZAZI/ MLEZI……………………**

**TAREHE: ………………………………… TAREHE: ………………………**